<classify> KULWA MZEE-DAR ES SALAAM MKURUGENZI wa Mashtaka nchini DPP, amekata rufaa Mahakama Kuu akipinga wananchina waandishi wa habari kuingia kusikiliza na kuripoti kesi ya ugaidi inayomkabili Kiongozi wa Jumuiya za Uamsho na Mihadhara yaKiislamu Zanzibar Jumiki, Sheikh Farid Hadi Ahmed na mwenzake 22. DPP amefikia uamuzi huo baada ya Mahakama ya Hakimu MkaziKisutu Mbele ya Hakimu Mkazi Mwandamizi, Maira Kasonde kutoa uamuzi akiruhusuwaandishi wa habari kuingia katika kesi hiyo wakati unaendelea. Mahakama iliondoa amri ya kuzuia waandishi wa habarikuandika mwenendo wa kesi hiyo kwa sababu haijafikia katika hatua yausikilizwaji hivyo ilisemanwanaruhusiwa kuiripoti. Katika rufaa iliyokatwa na DPP wanadai Mahakama ya Kisutuilikosea kuondoa amri ya Juni 18, mwaka 2015 ya kuzuia wananchi na waandishikuingia kusikiliza kesi hiyo. DPP anadai mahakama ilikosea kutoa amri hiyo wakati kunaamri nyingine hivyo asingeweza kutoa tena. Jamhuri inadai mahakama ilikosea kuamuru wananchi nawaandishi kuripoti kesi hiyo wakati kuna zuio. Katika hoja ya mwisho inadaiwa mahakama ilikosea kuchambuahoja mbalimbali za Jamhuri ambazo zilikuwa zina msingi. Awali washtakiwa kupitia mawakili wao, Abubakar Salim, JumaNassoro na wengine waliwasilisha maombi mawili mahakamani ambapo ombi la kwanzawalitaka mahakama imshauri DPP kukamilisha upelelezi ndani ya mwezi mmoja naombi la pili mahakama iondoe amri ya kuwazuia waandishi wa habari kuripoti kesihiyo. Mahakama katika uamuzi wake ilimpa njia mbili DPP, mojakukamilisha upelelezi wa kesi hiyo ndani ya muda mfupi na njia ya pili kama anaonakuna sababu za upelelezi kuchelewa kukamilika aliondoe shauri hilo Mahakamani,akipata ushahidi atawashtaki tena. Katika maombi ya kuondoa amri ya kuripoti kesi hiyo, mahakama inaondoa amri hiyo, hiyo amri ilitolewa bilakudhamiria kwa sababu kifungu namba 34 cha Sheria ya Kuzuia Ugaidi kinahusumamlaka ya Mahakama Kuu, Mahakama Kuu ndio inaweza kutoa amri hiyo kwa sababusheria inazuia kuandika jina na kutoa picha ya shahidi wakati wa usikilizaji wakesi . Kwa hatua iliyofikia kesi hii, usikilizwaji bado hivyowaandishi wanaruhusiwa kuingia na kuandika kwa lengo la kutenda haki, alisema. Kesi hiyo namba 29 ya mwaka 2014 ilifunguliwa mahakamanihapo Agosti mwaka 2014. Washtakiwa wanakabiliwa na mashtaka ya kuwaingiza watu nchini kushiriki katika vitendovya ugaidi, kusaidia na kuwezesha kufanyika vitendo hivyo. Mbali na Farid na Jamal Swalehe washtakiwa wenginewanaokabiliwa na mashtaka hayo ni Nassoro Hamad, Hassan Bakari, Ahtari Humoud,Mohamed Isihaka, Abdallah Hassan, Hussein Mohamed, Juma Sadala, Said Kassim,Hamis Amour, Abubakar Abdallah, Salum Ali, Salum Amour, Alawi Othuman, RashidAlly, Amir Hamis, Kassim Salum na Said Shehe. Wanadaiwa kati ya Januari 2013 na Juni mwaka 2014washtakiwa hao kwa pamoja walipanga njama ya kutenda makosa hayo ya kula njamaza kusaidia na kuwezesha kufanyika vitendo vya kigaidi. Inadaiwa katika kipindi hicho na maeneo tofauti nchini,Sheikh Farid aliwaingiza Sadick Absaloum na Farah Omary nchini ili kushirikikutenda makosa ya ugaidi. Pia Sheikh Farid anadaiwa kuwa kwa makusudi na akijua,alitoa msaada kwa watu hao wa kutenda vitendo vya kigaidi kinyume cha sheria.Pia anadaiwa kuwa katika kipindi hicho akiwa anajua kuwa Sadick na Farahwametenda makosa ya kigaidi, aliwahifadhi.  <topic>: kitaifa 